OpenLLM-France/wikimedia huggingface dataset:
# Fira Verd de Carme

Fira Verd és una fira relacionada amb la floristeria, l'artesania i el medi natural, que se celebra des de 1998 cada segon diumenge de maig al poble de Carme (Anoia).
Ofereix una mostra de flors de temporada i materials complementaris relacionats amb la jardineria, amb participants i expositors que venen de tota la comarca. Els visitants hi troben planters, arbres i flors i també un repertori de diverses activitats relacionades amb la natura o els productes naturals, com ara tallers de destil·lació i de cistelleria o anellament científic d'ocells i també, per al més petits, tallers d'ornitologia i de construcció de caixes niu.
Des del 2008 s'acompanya d'una Mostra d'artesania i antics oficis, que ofereix productes naturals, ecològics i de proximitat, com ara embotits, plantes medicinals, ungüents, mel o licors, dona a conèixer activitats tradicionals del bosc i la natura, com ara l'elaboració de ruscos i l'extracció de mel, i inclou demostracions dels antics oficis de filadores de fus manual i de roda mecànica, trementinaires, cistellaires, teixidores, espardenyers, vitrallers o torners de la fusta.
La festa es completa amb xerrades i exposicions, un Concurs de Pintura Ràpida i un Concurs infantil de Dibuix.

## Referències

* ↑ «Més d'un miler de persones visiten la Fira Verd de Carme». Veuanoia.cat, 14-05-2019. [Consulta: juny 2019].
* ↑ «Fira Verd a Carme». Infoanoia.cat, 10-05-2013. [Consulta: juny 2019].
* ↑ «Fira Verd de Carme, la fira de la floristeria i la jardineria». Festa Catalunya. [Consulta: juny 2019].
* ↑ «Fira Verd de Carme». Anoia Turisme, 12-05-2019. [Consulta: juny 2019].
* ↑ «Un miler de persones visiten una lluïda edició del Fira Verd de Carme». Anoia Diari, 15-05-2019. [Consulta: juny 2019].

## Enllaços externs

* «Els carrers de Carme es tornen a omplir pel FiraVerd». Canal Taronja Anoia 13 de maig 2019, 13-05-2019. [Consulta: juny 2019].
# Flaviviridae

Flaviviridae és una família de virus del tipus virus d'ARN monocatenari + (classificació de Baltimore) que afecta principalment artròpodes, però també humans i altres vertebrats, i que es propaga mitjançant insectes vectors. La família rep el nom del virus de la febre groga, un tipus de virus de la família Flaviviridae; ja que flavus significa groc en llatí.

## Gèneres

* Gènere Flavivirus (espècies tipus Virus de la Febre Groga, altres hi inclouen el Virus del Nil occidental i el virus del Dengue), conté 67 virus.
* Gènere Hepacivirus (espècie tipus Virus de l'hepatitis C, membre únic).
* Gènere Pestivirus (espècies tipus virus de la diarrea viral bovina, el virus de la malaltia de la frontera o el virus de la pesta porcina clàssica, que no infecten els humans).
Entre les malalties principals hi ha:
* Dengue
* Encefalitis japonesa
* Malaltia del Bosc Kyasanur
* Encefalitis de Murray Valley
* Encefalitis de St. Louis
* Encefalitis del Nil occidental causat pel WNV
* Febre groga
* Hepatitis C
* Zika

## Referències

* ↑ Shi, M; Lin, XD; Vasilakis, N; et al «Divergent Viruses Discovered in Arthropods and Vertebrates Revise the Evolutionary History of the Flaviviridae and Related Viruses» (en anglès). J Virol, 2015 Oct 21; 90 (2), pp. 659-669. DOI: 10.1128/JVI.02036-15. PMID: 26491167 [Consulta: 17 juliol 2016].
* ↑ MicrobeWiki. «Flaviviridae» (en anglès). [Consulta: 17 juliol 2016].
* ↑ Becher, P; Orlich, M; Thiel, HJ «Complete genomic sequence of border disease virus, a pestivirus from sheep» (en anglès). J Virol, 1998 Jun; 72 (6), pp. 5165-73. PMID: 9573288 [Consulta: 17 juliol 2016].

## Bibliografia

* Miller, Frederic P.; Vandome, Agnes; McBrewster, John. Flaviviridae (en anglès). Alphascript Publishing, 2010. ISBN 9786132825964 [Consulta: 16 juliol 2016].

## Enllaços externs

* Flaviviridae Genomes Arxivat 2015-12-08 a Wayback Machine. database search results from the Viral Bioinformatics Resource Center
* Viralzone: Flaviviridae
# Font de la Verneda (Sapeira)

La Font de la Verneda és una font del terme municipal de Tremp, del Pallars Jussà, a l'antic terme ribagorçà de Sapeira, en territori del poble de Sapeira.
Està situada a 801 m d'altitud, a la Coma, al nord-oest de Sapeira i a l'esquerra del barranc de Llepós.

## Enllaços externs

* Institut Cartogràfic de Catalunya
# Filipe Augusto Carvalho Souza

Filipe Augusto Carvalho Souza (Bahia, Brasil, 12 d'agost de 1993) més conegut com a Filipe Augusto, és un futbolista brasiler que juga de centrecampista al Rio Ave FC.

## Carrera

Als 16 anys va entrar en la pedrera de l'Esporte Clube Bahia, debutant en 2012 amb el primer equip gràcies al tècnic Paulo Roberto Falcão el 29 de febrer de 2012 en un partit contra el Camaçari en el Campionat baiano.
El 18 de juny de 2012, als 18 anys i representat per Jorge Mendes, va fitxar pel Rio Ave Futebol Clube de la Primeira Lliga de Portugal a canvi de 2,2 milions d'euros per cinc temporades, debutant el 18 d'agost enfront del Marítimo. A les ordres del tècnic Nuno Espírito Santo el club aconsegueix la permanència en la màxima divisió portuguesa per dos anys consecutius, i fins i tot aconsegueix a disputar dos finals en la temporada 2013/14, sent subcampions de la Copa de Portugal i la Copa de la Lliga.
L'1 de setembre de 2014, amb 20 anys arriba cedit per una temporada al València Club de Futbol per petició del tècnic Nuno Espírito Santo per completar el mig del camp valencianista davant la impossibilitat de fitxar en aquell moment a Enzo Pérez, jugador que arribaria en el mercat d'hivern. El 22 de setembre debuta en el campionat en la 4 jornada substituint en el minut 80 a Dani Parejo en la victòria 0-3 del València al Getafe CF en el Coliseum Alfonso Pérez. Va disposar de diverses oportunitats amb l'equip durant la primera volta del campionat en ser la primera opció per suplir qualsevol baixa al centre del camp, però a poc a poc va anar tenint menys minuts.

## Selecció

Filipe Augusto va disputar el Torneig Esperances de Toulon de 2013 a França, on es va proclamar campió amb la selecció de futbol sub-20 del Brasil.
A la tardor de 2014 debuta i és convocat per a diverses trobades de la selecció de futbol sub-21 del Brasil.

## Referències

* ↑ «Filipe Souza por cinco épocas». Arxivat de l'original el 2014-08-19. [Consulta: 9 gener 2015].
* ↑ La Liga se 'traga' a Filipe Augusto notícia a Marca del 19 de febrer de 2015 (castellà)
# Fraissinet de Forcas

Fraissinet de Forcas (en francès Fraissinet-de-Fourques) és un municipi del departament francès del Losera, a la regió d'Occitània.

## Referències

* ↑ Topònims occitans de la Losera
# Francisco Antón Sanz

Francisco Antón Sanz (Madrid, 1909 - París, 14 de gener de 1976) va ser un dirigent comunista espanyol. Va ser el company de Dolores Ibárruri, Pasionaria durant la Guerra Civil Espanyola i els primers anys de la postguerra.

## Biografia

Francisco Antón Sanz va néixer a Madrid en 1909. Va ser emprat de la Companyia de Ferrocarrils del Nord. Va ingressar en el Partit Comunista d'Espanya en 1930, de la mà del seu germà Gregorio, que era secretari d'organització del partit a Madrid. Quan va esclatar la Guerra Civil, Antón era secretari del comitè provincial de Madrid del Partit Comunista d'Espanya.
A l'inici de la contesa, va formar part de l'aparell d'instrucció del Cinquè Regiment. En 1937 va ser nomenat comissari de l'Exèrcit del Centre, a les ordres del general Miaja. Quan a mitjan aquest any, el ministre de Defensa Nacional, Indalecio Prieto, va decretar que els comissaris polítics havien d'incorporar-se al capdavant, Antón va passar a ser ajudant del general Rojo. En finalitzar la guerra es va exiliar a França, i va continuar treballant per a la direcció del PCE a França. Després de l'abandó del país per part dels dirigents més importants del PCE, Antón va quedar com a responsable del partit a França. No obstant això, després de la signatura del Pacte Mólotov-Ribbentrop, els partits comunistes van ser il·legalitzats a França i Antón detingut i enviat al camp d'internament de Vernet d'Arièja. Va poder sortir d'allí gràcies a les gestions de les autoritats soviètiques i enviat a la Unió Soviètica a través de l'Alemanya nazi.
En la pugna pel lideratge del PCE després de la mort de José Díaz, Antón es va alinear amb Passionera, i va ser enviat a Mèxic en 1943 per a mantenir la disciplina dins del PCE davant la presència de Jesús Hernández. Després de l'alliberament de França va ser enviat allí, dirigint el partit a França juntament amb Santiago Carrillo. No obstant això, va caure en desgràcia en els cinquanta i va ser enviat a Polònia, amb la seva esposa i les seves dues filles, on va passar estretors i va haver de treballar en una fàbrica entre deu i dotze hores diàries per a poder subsistir. Va ser rehabilitat en 1957 i readmès en el comitè central del partit en 1964. Després de la seva rehabilitació, es va instal·lar en Txecoslovàquia, on va mostrar el seu suport a la Primavera de Praga.

## Referències

* 1 2 3 4 Argüelles, 2010.

## Bibliografia

* Argüelles, José Luis «El último amor de Pasionaria». La Nueva España, 26-12-2010 [Consulta: 15 febrer 2014].
* Morán, Gregorio. Miseria y grandeza del Partido Comunista de España: 1939-1985. Barcelona: Planeta, 1986. ISBN 84-320-5852-1.

## Enllaços externs

* Fotografia de Dolores Ibárruri, al costat del general Walter (dreta) i Francisco Antón (esquerra).
# Fil·làntia

Phyllantheae és una tribu de plantes amb flor de la família Phyllanthaceae.

## Gèneres

N'hi ha 6 subtribus i 18 gèneres:
* Subtribu Andrachinae:
** Andrachne (syn. Eraeliss, Thelypotzium)
* Subtribu Astrocasiinae:
** Astrocasia
* Subtribu Flueggeinae:
** Breynia (syn. Foersteria, Forsteria, Melanthes, Melanthesa, Melanthesopsis)
** Flueggea (syn. Acidoton, Bessera, Colmeiroa, Geblera, Neowawraea, Pleiostemon, Villanova)
** Glochidion (syn. Agyneia, Bradleia, Bradleja, Coccoglochidion, Diasperus, Episteira, Glochidionopsis, Glochisandra, Gynoon, Lobocarpus, Pseudoglochidion, Tetraglochidion, Zarcoa)
** Margaritaria (syn. Calococcus, Prosorus, Wurtzia, Zygospermum)
** Phyllanthus (syn. Anisonema, Aporosella, Arachnodes, Ardinghalia, Asterandra, Cathetus, Ceramanthus, Chorisandra, Cicca, Clambus, Conami, Dendrophyllanthus, Dicholactina, Dimorphocladium, Emblica, Epistylium, Eriococcus, Fluggeopsis, Genesiphylla, Hemicicca, Hemiglochidion, Kirganelia, Leichhardtia, Lomanthes, Maborea, Macraea, Menarda, Mirobalanus, Moeroris, Nellica, Niruri, Nymania, Nymphanthus, Orbicularia, Oxalistylis, Ramsdenia, Reidia, Rhopium, Roigia, Scepasma, Staurothylax, Synexemia, Tricarium, Uranthera, Urinaria, Williamia, Xylophylla)
** Reverchonia
** Richeriella
** Sauropus (syn. Aalius, Breyniopsis, Ceratogynum, Diplomorpha, Heterocalymnantha, Hexadena, Hexaspermum, Ibina, Synastemon, Synostemon)
* Subtribu Leptopinae:
** Leptopus (syn. Andrachne, Chorisandrachne, Hexakestra, Hexakistra)
* Subtribu Pseudolachnostylidinae:
** Chascotheca (syn. Chaenotheca)
** Keayodendron
** Meineckia (syn. Cluytiandra, Neopeltandra, Peltandra)
** Pseudolachnostylis
** Zimmermannia
** Zimmermanniopsis
* Subtribu Securineginae:
** Securinega

## Enllaços externs

* Phylogenetics of tribe Phyllantheae (Phyllanthaceae; Euphorbiaceae sensu lato) based on nrITS and plastid matK DNA sequence data (anglès)
# Fordonia lawsoni

Fordonia lawsoni és una espècie de mamífer extint de la família dels pseudorrincociònids. El material fòssil d'aquest animal és conegut des de mitjans del segle xix, però Owen el descrigué originalment com a ratpenat insectívor. El 2013, J. J. Hooker el reclassificà dins de la família dels pseudorrincociònids.
Els fòssils de F. lawsoni, que foren descoberts al sud-est del Regne Unit, indiquen que era més petit que l'altra espècie de Fordonia, F. lavocati. A diferència d'altres pseudorrincociònids, com ara Leptictidium, F. lawsoni no tenia diastema entre la P₂ la P₃.

## Referències

* ↑ Owen, R «Description of the mammalian remains found at Kyson in Suffolk, mentioned in the previous notice» (en anglès). Annals and Magazine of Natural History: Series 1, 4, 23, 1839, pàg. 191–94. DOI: 10.1080/00222933909512492.
* ↑ Hooker, J. J «Origin and evolution of the Pseudorhyncocyonidae, a European Paleogene family of insectivorous placental mammals» (en anglès). Palaeontology, 56, 4, 2013, pàg. 807–835. DOI: 10.1111/pala.12018.
# Força Nacional Democràtica

La Força Nacional Democràtica (birmà: အမျိုးသားဒီမိုကရေစီအင်အားစု, ʔəmjóðá dìmòkəɹèsì ʔɪ̀ɴʔázṵ), també coneguda com a Front Democràtic Unit; abreujat NDF) és un partit polític de Myanmar format pels antics membres de la Lliga Nacional per la Democràcia (NDL) que escolliren presentar-se a les eleccions generals de 2010 a Myanmar.
La FND va ser un dels tres partits polítics, juntament amb el Partit Unió, Solidaritat i Desenvolupament (USDP) i el Partit d'Unitat Nacional (NUP), que es presentaren a les eleccions en tot el territori nacional. L'adopció de NDF del barret pagès de bambú, que és el símbol tradicional de la NLD, ha creat certa controvèrsia. Després de les eleccions, Thein Nyunt, Kyi Myint, membres de la Pyithu Hluttaw, i Phone Myint Aung de l'Amyotha Hluttaw s'escindiren del partit i crearen el Nou Partit de la Democràcia Nacional. Al desembre de 2011, un altre membre de l'Aymotha Hluttaw, Myat Nyana Soe, va renunciar al partit i es va unir a la NLD. Després de les eleccions parcials de Myanmar de 2012, dos diputats de la NDF, Than Win i Khin Maung Win, també s'uniren a la NLD.
El líder del partit Than Nyein va morir de càncer de fetge a l'Hospital Pinlon de Yangon el 21 de maig de 2014. 275 candidats van competir sota el lideratge de Khin Maung Swe a les eleccions generals de Myanmar de 2015 però cap d'ells en fou escollit arreu del país.

## Plataforma

La NDF és un partit social liberal que busca promoure les llibertats individuals i una economia de mercat sota reglament estatal. El partit dona suport als drets humans i civils i creu que les qüestions polítiques ètniques s'han de resoldre juntament amb les de la democràcia i els drets humans. El partit fomenta el desenvolupament de les organitzacions de la societat civil.

## Referències

* ↑ «Roy d'Espagne, Kinépolis, Madeleine, des lieux "Covid-safe" ? Le projet pilote de la Ville de Bruxelles pour s'adapter aux virus» (en francès), 06-03-2021. [Consulta: 6 març 2021].
* ↑ «Election to be three-horse race: NPA | Myanmar Times». Mmtimes.com. Arxivat de l'original el 16 d’abril 2014. [Consulta: 15 abril 2014].
* ↑ «Còpia arxivada». Arxivat de l'original el 2010-08-16. [Consulta: 1r novembre 2016].
* ↑ «NDF MPs rejoin NLD». Mizzima, 09-04-2012 [Consulta: 9 abril 2012].
* ↑ «NDF Founder Dies of Liver Cancer». Kyaw Hsu Mon. [Consulta: 2 juliol 2014].
* ↑ «Parties». The Myanmar Times [Consulta: 18 novembre 2015].
* ↑ «250 political parties». http://www.irrawaddy.org. Arxivat de l'original el 2010-11-04. [Consulta: 1r novembre 2016].

## Enllaços externs

* www.ndfmyanmar.org Arxivat 2016-11-03 a Wayback Machine.
# Francisco Calle Mancilla

Francisco Calle Mancilla fou un militant anarcosindicalista, també conegut amb els malnoms de Florián o Moreno.
Després del desmantellament del Comitè Nacional de la CNT arran la detenció del secretari general Ismael Rodríguez Ajax l'octubre de 1961 fou l'encarregat de convocar un nou Comitè Nacional a Barcelona, que el nomenà Secretari General de la CNT l'abril de 1962. Fou confirmat en el càrrec després d'un plenari a Madrid el 1963. Durant el seu mandat fundà l'Aliança Sindical Obrera (ASO) i viatjà a Alemanya i Bèlgica per demanar suport a la Federació Internacionals d'Obrers Metal·lúrgics (FIOM) i a l'AFL-CIO.
El 7 de febrer de 1964 fou arrestat per la Brigada Político-Social amb els militants Mariano Pascual i José Cases Alfonso. Jutjat a Madrid el 14 d'agost de 1964 i condemnat a sis anys de presó per propaganda il·legal (edició de la revista Vórtice), sis mesos per associació il·lícita i a 100.000 pessetes de multa. Fou tancat a la presó de Burgos fins que fou deixat en llibertat condicional el 1966. El 1970 anà a viure a Barcelona, on va signar un acord amb Justo Martínez Amutio, de la UGT, en nom de l'ASO.

## Enllaços externs

* Francisco Calle Mancilla a losdelasierra.info
# Fort Ripley

Fort Ripley és una població dels Estats Units a l'estat de Minnesota. Segons el cens del 2000 tenia 74 habitants.

## Demografia

Segons el cens del 2000, Fort Ripley tenia 74 habitants, 34 habitatges, i 24 famílies. La densitat de població era de 21,5 habitants per km².
Dels 34 habitatges en un 11,8% hi vivien nens de menys de 18 anys, en un 61,8% hi vivien parelles casades, en un 2,9% dones solteres, i en un 29,4% no eren unitats familiars. En el 23,5% dels habitatges hi vivien persones soles el 5,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,46.
Per edats la població es repartia de la següent manera: un 9,5% tenia menys de 18 anys, un 8,1% entre 18 i 24, un 25,7% entre 25 i 44, un 44,6% de 45 a 60 i un 12,2% 65 anys o més.
L'edat mediana era de 48 anys. Per cada 100 dones de 18 o més anys hi havia 123,3 homes.
La renda mediana per habitatge era de 37.250 $ i la renda mediana per família de 40.750 $. Els homes tenien una renda mediana de 33.542 $ mentre que les dones 26.250 $. La renda per capita de la població era de 18.559 $. Entorn de l'11,1% de les famílies i el 6,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fort Ripley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 7 agost 2010].
* ↑ «Geographic Comparison Table- Fort Ripley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Front Popular Democràtic de Tripura

El Front Popular Democràtic de Tripura (Tripura People's Democratic Front) és un partit polític de Tripura, branca política de la Força dels Tigres de Tripura (All Tripura Tiger Force, ATTF). La seva bandera és verda amb l'escut tradicional de Tripura amb vermell al centre.

## Enllaços externs

* Tripura People's Democratic Front GlobalSecurity
# Front Popular

* No s'ha de confondre amb Front Nacional.
«Front Popular» té aquests significats:
* Front popular, coalició electoral entre partits que abasta des de sectors de la classe mitjana demòcrata fins a les forces populars de partits d'esquerra i esquerra radicals formades en la dècada de 1930
* Europa:
** Front Popular (Espanya), coalició electoral dels partits polítics d'esquerres que va guanyar les eleccions espanyoles de 1936
** Frente Popular Galega, organització política gallega, comunista i independentista
** Front Popular de França, coalició política formada per socialistes, comunistes i radicals Formada al desembre de 1935, va guanyar les eleccions parlamentàries de maig de 1936 sent elegit el primer ministre Léon Blum Es va mantenir en el poder fins a 1938
** Front Popular de Moldàvia, moviment polític aparegut a l'RSS de Moldàvia el 1989 i actiu fins a 1992
** Front Popular de Letònia (Latvijas Tautas Fronte) organització política de Letònia de finals de la dècada del 1980 i 1990
** Front Popular d'Estònia, moviment polític estonià actiu a finals de la dècada del 1980 i primers de 1990
* Amèrica: Front Popular de Xile, coalició entre els partits comunistes, socialistes, radicals i la Confederació de Treballadors de Xile formada en 1937 Va dur a la presidència de la república, en guanyar les eleccions de 1938, a Pedro Aguirre Cerda Es van mantenir en el poder fins a 1947 Triant a Juan Antonio Ríos i Gabriel González Videla
* Àsia:
** Front Popular per a l'Alliberament de Palestina, moviment polític i una organització armada d'ideologia marxista i nacionalista palestina fundada el 1967 per George Habash
** Front Popular d'Alliberament dels Tigres, partit polític tàmil de Ceilan que va existir de 1990 a 1995
** Front Popular Unit d'Alliberament de Manipur, moviment polític i militar de la minoria pangal (musulmans de Manipur) format el 1994 després del conflicte entre meiteis i pangals de 1993
** Front Popular del Nepal, organització de masses del Partit Comunista del Nepal
** Front Popular Democràtic de Tripura, partit polític de Tripura, branca política de la Força dels Tigres de Tripura
** Front Popular Patriòtic de Jammu i Caixmir, organització política de Jammu i Caixmir creada pel servei secret indi
** Front Popular Revolucionari de Manipur, ala política del moviment creat per N Bisheswar Singh amb el nom d'Exèrcit Popular Revolucionari de Manipur, el 1978
** Front Popular de Nagaland, partit polític de l'Índia, limitat a l'estat de Nagaland
** Front Popular d'Alliberament de Manipur, coordinadora guerrillera de Manipur formada el 1999 entre tres moviments principals
# Freudomarxisme

El freudomarxisme és un corrent psicològic-filosòfic que origina als anys 1920. És una teoria socio-psicològica que integra les hipòtesis de les teories de Sigmund Freud amb el marxisme. A l'inici, va tenir pocs adepts, tant a la psicoanàlisi ortodoxa ni com al marxisme. Només després del Maig francès (1968) va tenir un cert èxit a Europa i als Estats Units.
Al seu llibre Materialisme dialèctic i psicoanàlisi, el psicoanalista freudià austríac Wilhelm Reich va ser el primer que va assajar combinar les dues teories.
L'obstinació per solucionar per part de Herbert Marcuse el malestar a la cultura, la teoria de Sigmund Freud|Freud amb la qual tota cultura té un malestar primigeni i constant que parteix de l'hipotètic complex d'Èdip, li fa enfrontar-se a la solució basant-se a liberalitzar les normes socials i així donar una major importància a l'Eros, el principi de la vida, aquest és en part el marxisme de Marcuse.
Herbert Marcuse abroga per la liberalització dels sentits basant-se en una política a la qual prime la igualtat típica del marxisme amb la llibertat com a nou concepte freudià, en la que els instints, l'allò freudià basat en l'Eros que s'ha dirigit segons diu cap al treball en comptes de la seua plena realització en la sexualitat no incremente així l'altre gran principi freudià, el Thanatos, la mort. Marcuse és un dels més prolífics representants, té nombroses obres de les que cal citar dues: L'home unidimensional i Eros i civilització.
Actualment Slavoj Žižek ha pres la bandera d'aquest corrent que s'anomena marxista-lacanià, tot essent Jacques Lacan el més important deixeble actual, tot i que ja mort, de Sigmund Freud.

## Referències

* ↑ Wilhelm Reich, Dialektischer Materialismus und Psychoanalyse (alemany), Copenhaguen, Verlag für Sexualpolitik, 1934, 47 pàgines (en català: Materialisme dialèctic i psicoanàlisi)
* ↑ «Freudomarxisme». Gran Enciclopèdia Catalana. Barcelona: Grup Enciclopèdia Catalana.
# Freudenstadt

Freudenstadt és una localitat alemanya, capital del districte homònim, està situada a la regió de Karlsruhe, a l'Estat federat de Baden-Wurtemberg. Els centres poblats més propers són Offenburg, a uns 36 km a l'oest; i Tubinga, a 47 km a l'est.
La gran ciutat de districte es troba en un altiplà alt en l'extrem nord-oriental de la Selva Negra i és ben coneguda pel seu aire fresc. La seva ciutat antiga és famosa per posseir el mercat més gran a Alemanya. Després de Horb am Neckar, és la segona ciutat més gran del districte de Freudenstadt. La localitat té una administració associada amb les comunitats de Bad Rippoldsau-Schapbach i Seewald.
Freudenstadt és un balneari climàtic de renom internacional. En els segles segle xix i segle xx, els visitants notables van incloure a Jorge V del Regne Unit, John D. Rockefeller i l'escriptor estatunidenc Mark Twain. Quant als alemanys que consideraven a Freudenstadt com la seva segona llar es pot esmentar a l'inspector Friedrich Kellner, el diari del qual, escrit en secret durant la Segona Guerra Mundial, ha estat objecte d'un documental canadenc.
Amb els seus nombrosos hotels i posades i la seva alta cuina, Freudenstadt continua sent un lloc de vacances popular per als alemanys de tot arreu del país.